

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**FINANŠU KOMITEJAS SĒDES PROTOKOLS**

|  |  |
| --- | --- |
| 2024. gada 8. februāris | **Nr.**2 |

Ogrē, Brīvības ielā 33, 3.stāva zālē

Sēde sasaukta pulksten. 09.00

Sēdi atklāj pulksten. 09.00

Sēdi vada: Finanšu komitejas priekšsēdētājs Egils Helmanis

Sēdi protokolē: Ogres novada pašvaldības centrālās administrācijas Kancelejas lietvede Arita Zenfa

Piedalās komitejas locekļi: Gints Sīviņš, Jānis Iklāvs, Dainis Širovs, Andris Krauja, Jānis Kaijaks, Pāvels Kotāns, Raivis Ūzuls, Indulis Trapiņš, Rūdolfs Kudļa, Santa Ločmele, Atvars Lakstīgala.

Nepiedalās komitejas locekļi: Dace Kļaviņa – iemesls nav zināms.

Piedalās deputāti: ArtūrsMangulis, DaceMāliņa, DzirkstīteŽindiga, ValentīnsŠpēlis, JānisSiliņš, TomsĀboltiņš, Dace Veiliņa, Daiga Brante.

Nepiedalās deputāti: KasparsBramanis – iemesls nav zināms, IlmārsZemnieks – cits iemesls.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas juriste Kristīne Veršāne, Budžeta nodaļas vadītāja Silvija Velberga, Attīstības un plānošanas nodaļas vadītāja Aija Romanovska, Ogres novada Sociālā dienesta vadītāja Sarmīte Ozoliņa, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns.

Informatīvajā daļā:

***P.Špakovskis*** *informē par aktuālajiem būvniecības procesiem Ogres novadā.*

***S.Ločmele*** *interesējas, vai tiek meklēts risinājums saistībā ar SIA “Liepājas autobusu parks” likvidētajām autobusa pieturām, kuru skaitā ir pietura “Pie Mūzikas skolas”, lai skolēniem varētu nodrošināt transporta pieejamību.*

***P.Špakovskis*** *apliecina, ka šis jautājums ir apzināts un šobrīd tiek meklēts risinājums.*

***D.Širovs*** *informē par aktualitātēm Ogres rajona slimnīcā.*

**SĒDES DARBA KĀRTĪBA:**

1. Par Ogres novada pašvaldības saistošo noteikumu Nr. /2024 “Par Ogres novada pašvaldības 2024.gada konsolidēto budžetu” pieņemšanu.

2. Par Ogres novada pašvaldības iekšējo noteikumu “Iepirkumu komisiju nolikums” apstiprināšanu.

3. Par iepirkumu komisiju izveidošanu 2024. gadam.

**1.**

 **Par** **Ogres novada pašvaldības saistošo noteikumu Nr. /2024 “Par Ogres novada pašvaldības 2024.gada konsolidēto budžetu” pieņemšanu**

Lēmuma projekta ziņotājs - Silvija Velberga

*Silvija Velberga prezentē 2024. gada budžeta projektu un tā prioritātes.*

*E.Helmanis atstāj zāli no plkst. 9.29 - 9.31.*

*A.Lakstīgala atstāj zāli no plkst. 9.47 - 9.49.*

***E.Helmanis*** *precizē informāciju par novadā esošajiem bērnu rotaļu laukumiem - tie ir bojāti un bīstami, tāpēc nepieciešams tos atjaunot.*

***S.Ločmele*** *jautā, vai nebūtu jāiekļauj saistošajos noteikumos punkts par līdzekļu apjomu neparedzētajiem gadījumiem un tā izlietošanas kārtību, kā arī informāciju par budžeta grozīšanas kārtību?*

***E.Helmanis*** *informē, ka jebkurā gadījumā, par budžeta grozījumiem lemj deputāti, un veidot kārtību neparedzētiem gadījumiem ir lieki, jo tie ir neparedzētie gadījumi.*

***D.Bārbale*** *skaidro, ka saskaņā ar likumu “Par pašvaldību budžetiem” 16. panta pirmā daļa nosaka, kas tiek iekļauts saistošajos noteikumus par budžetu, savukārt grozījumus saistošajos noteikumos reglamentē saistošo noteikumu izdošanas kārtība.*

***T.Āboltiņš*** *interesējas, kāpēc nav parādīta 2023.gada izpilde par līdzekļiem no neparedzētajiem gadījumiem.*

***S.Velberga*** *skaidro, ka šādu informāciju pie budžeta neiekļauj, bet informatīvi varam sniegt.*

***S.Ločmele*** *interesējas, kāpēc pie SIA “Ogres Komunikāciju” budžeta pieprasījumā ir iekļauts finansējums biedrībai ‘Tuvcīņas skola”?*

***S.Velberga*** *skaidro, ka finansējums paredzēts dažādām bezpeļņas organizācijām, kas domāts komunālo izdevumu segšanai, tāpēc tas ir šajā sadaļā.*

***E.Helmanis*** *informē par dažādām bezpeļņas biedrībām, kas darbojas ar pašvaldības atbalstu.*

***R.Kudļa*** *interesējas par "Tūrisma, sporta un atpūtas kompleksa "Zilie****kalni****” attīstības aģentūras budžetā paredzētiem mērķiem un lūdz sīkāku skaidrojumu par vingrošanas rīku iegādi un veloparka izbūvi.*

***S.Velberga*** *skaidro, ka uz domes sēdi precizēs un sniegs informāciju.*

***R.Kudļa*** *interesējas par Ikšķiles pilsētas un pagasta pārvaldes budžetā iekļauto summu zemes gabala atpirkšanai un ceļa izveidošanai.*

***T.Āboltiņš*** *lūdz precizēt informāciju par konkrēto zemes vienību, ielas nosaukumu, kadastra numuru.*

***E.Helmanis*** *lūdz S.Velbergai precizēt zemes vienības kadastra numuru.*

***R.Kudļa*** *interesējas par Ikšķiles pilsētas un pagasta pārvaldes budžetā iekļauto pozīciju - tikšanās ar uzņēmējiem – 500 eiro, kāds ir plānotais mērķis?*

***S.Velberga*** *norāda, ka sīkāku informāciju var sniegt pārvaldes vadītāja.*

***S.Ločmele*** *interesējas par finansiālu atbalstu dažādiem sporta klubiem, aicina pievienot atskaites par pagājušo gadu.*

***E.Helmanis*** *aicina deputāti pieteikties uz vizīti pie izpildvaras, lai varētu iepazīties ar visām interesējošām atskaitēm.*

***D.Brante*** *interesējas vai budžetā ir paredzēta skolēnu ēdināšana?*

***S.Velberga*** *skaidro, ka ir ieļauta starpība, ko sedz pašvaldība.*

***D.Brante*** *jautā, kāpēc skolēnu ēdināšana visā novadā nemaksā vienādi?*

*Turpinājumā notiek diskusija par skolēnu ēdināšanas izmaksām, saskaņā ar domes pieņemtajiem lēmumiem.*

*Diskusijā piedalās D.Brante, S.Velberga, E.Helmanis, G.Sīviņš, D.Bārbale, D.Širovs.*

**balsojot: ar 11 balsīm "Par" (Andris Krauja, Atvars Lakstīgala, Dainis Širovs, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Raivis Ūzuls, Santa Ločmele), "Pret" – 1 (Rūdolfs Kudļa), "Atturas" – nav,**

Finanšu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**2.**

 **Par** **Ogres novada pašvaldības iekšējo noteikumu “Iepirkumu komisiju nolikums” apstiprināšanu**

Lēmuma projekta ziņotājs - Dana Bārbale

*J.Siliņš atstāj zāli no plkst. 11.04 – 11.06.*

*G.Sīviņš pārtrauc dalību sēdē plkst. 11.04.*

**balsojot: ar 11 balsīm "Par" (Andris Krauja, Atvars Lakstīgala, Dainis Širovs, Egils Helmanis, Indulis Trapiņš, Jānis Iklāvs, Jānis Kaijaks, Pāvels Kotāns, Raivis Ūzuls, Rūdolfs Kudļa, Santa Ločmele), "Pret" – nav, "Atturas" – nav,**

Finanšu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**3.**

 **Par** **iepirkumu komisiju izveidošanu 2024. gadam**

Lēmuma projekta ziņotājs - Dana Bārbale

**balsojot: ar 11 balsīm "Par" (Andris Krauja, Atvars Lakstīgala, Dainis Širovs, Egils Helmanis, Indulis Trapiņš, Jānis Iklāvs, Jānis Kaijaks, Pāvels Kotāns, Raivis Ūzuls, Rūdolfs Kudļa, Santa Ločmele), "Pret" – nav, "Atturas" – nav,**

Finanšu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

Sēdi slēdz pulksten 11.10

|  |  |  |  |
| --- | --- | --- | --- |
| Sēdes vadītājs, Finanšu komitejas priekšsēdētājs

|  |  |
| --- | --- |
| Protokolēja Kancelejas lietvede |  |

 |  Egils Helmanis Arita Zenfa |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU